《过董孝君祠》
宋代·杜醇

湖环阚麓任清涟，古庙尘埋自汉传。
剑吐寒芒愤已雪，碑刊轶汉墨犹鲜。
芳名百世留青史，至行千年启后贤。
爵禄可辞甘海曲，富春耕钓与骈肩。

作者简介：宋越州会稽人，居明州慈溪，号石台。以孝友称于乡里，为学不求人知。经明行高，学者以为模楷。仁宗庆历中，鄞县、慈溪建学，先后为王安石请以为师，二邑文风自此而盛。